tartuNLP/wikipedia-smugri-20251201 huggingface dataset:
Mana Iwabuchi

Mana Iwabuchi (s. 18. maaliskuuta 1993) on japanilainen jalkapalloilija, joka edustaa seuratasolla englantilaista Arsenalia. Aiemmin hän on pelannut kotimaansa lisäksi Saksassa TSG 1899 Hoffenheimin ja FC Bayern Münchenin joukkueissa, ja joulukuussa 2020 hän siirtyi Englantiin Aston Villan joukkueeseen, josta hän jatkoi kesällä 2021 Arsenaliin. Hän on pelipaikaltaan hyökkääjä. Japanin naisten jalkapallomaajoukkueessa hän on pelannut 86 maaottelua helmikuusta 2010 alkaen ja tehnyt niissä 37 maalia.
Iwabuchi edusti Japania alle 17-vuotiaiden MM-kilpailuissa vuonna 2008 ja alle 20-vuotiaiden MM-kilpailuissa vuonna 2010. Hän kuului Japanin naisten maajoukkueeseen sen voittaessa maailmanmestaruuden vuonna 2011; hän tuli vaihtopelaajana kentälle viidessä Japanin kuudesta ottelusta. Lontoon 2012 kesäolympialaisissa Iwabuchi saavutti olympiahopeaa. Hän pelasi kolmessa Japanin kuudesta ottelusta. MM-kilpailuissa 2015 hän saavutti hopeaa ja tuli vaihtopelaajana toisella jaksolla kentälle yhdessä alkulohko-ottelussa sekä kaikissa pudotuspeleissä. Hän teki ainoan maalin puolivälieräottelussa Australiaa vastaan. MM-kilpailuissa 2019 hän tuli Japanin ensimmäisessä ottelussa vaihtopelaajana kentälle ja pelasi kolmessa seuraavassa ottelussa avauskokoonpanossa. Hän teki maalin alkulohko-ottelussa Skotlantia vastaan. Tokiossa kesällä 2021 käydyissä kesäolympialaisissa hän pelasi joukkueensa kaikki neljä ottelua.
Śląsk Wrocław (koripallo)

Śląsk Wrocław on puolalainen koripalloseura Wrocławista. Seura pelaa nykyisin maan kolmannella sarjatasolla ja on osa Śląsk Wrocław -seuraa.
Historia.
Seura perustettiin vuonna 1947. Wrocław voitti ensimmäisen maansa mestaruuden kaudella 1964–1965. Seuran menestysvuodet olivat 1990-luvulla, jolloin se voitti Puolan mestaruuden seitsemän kertaa. Lisäksi Wrocław voitti vuosien 2000–2002 mestaruudet. Euroliigassa ja Suproleaguessa seura esiintyi kausina 2000–2004. Seuran talousongelmat kasvoivat liian suuriksi vuonna 2008 ja saman vuoden lokakuussa Wrocław joutui vetäytymään pääsarjasta. Samalla seuran edustusjoukkue otti farmijoukkueensa sarjapaikan toiselta sarjapaikalta. Kauden 2010–2011 päätteeksi Wrocław putosi kolmannelle sarjatasolle.
Vanth

Vanth on transneptunisen kohteen Orcus kuu. Se tunnetaan myös nimellä (90482) Orcus I. Vanthin löysivät T.-A. Suer ja M. E. Brown 13. marraskuuta vuonna 2005 Palomarilla. Kuu sai nimensä etruskien mytologian Vanthin mukaan. Kuun väliaikainen nimi oli S/2005 (90482) 1. 
Vanthin läpimitta on noin ja keskietäisyys Orcuksesta noin .
Ernest Ellis Clark

Ernest Ellis Clark (1869–1932) oli englantilainen kuvataiteilija ja muotoilija. Hän opiskeli Derbyn taidekoulussa ja työskenteli posliinin maalaajana Royal Crown Derbyn tehtaalla ennen kuin hänestä tuli päätoiminen keramiikan opettaja. Hän julkaisi oppikirjan kasviaiheiden käytöstä muotoilussa.
Ernest Ellis Clark maalasi kaupunkinäkymiä ja niissä liikkuvia ihmisiä, ja ikuisti töihinsä usein näkymiä Derbystä. Hän oli Derby Sketching Clubin jäsen. Ensimmäisen maailmansodan aikana hän palveli tykistössä.
Signaali (lehti)

Signaali (saks. Signal) oli Saksan armeijan julkaisema tabloid-kokoinen propagandalehti toisen maailmansodan aikana. Lehti ilmestyi vuosina 1940–45 useilla eri kielillä. Suomenkielinen versio lehdestä ilmestyi vuosina 1942–1945. Lehteä ei koskaan levitetty kunnolla Saksassa. Lehti oli Berliner Illustrierte Zeitungin erikoispainos. Julkaisija oli Deutscher Verlag. 
Lehdestä ilmestyi uusi numero joka toinen viikko. Kokonsa vuoksi lehti jaettiin Suomessa usein rullattuna. Signaalista ilmestyi 25 eri versiota 30 eri kielellä. Parhaimmillaan lehden koko levikki oli 2,5 miljoonaa kappaletta. Lehden sisältö oli pääasiallisesti kertomuksia Saksan armeijan ja sen liittolaisten taisteluolosuhteista. Mukana lehdessä oli korkealaatuisia kuvia ja yleensä keskiaukeamalla oli koko aukeaman kokoinen värivalokuva. 
Lehdessä julkaistiin myös artikkeleita taloudesta, tieteestä, taiteesta, ja siinä mainostivat useat saksalaiset yritykset kuten BMW, Agfa, Audi ja Siemens. Lehtien eri versioiden sisältö vaihteli sen mukaan, oliko aihe kohdemaassa hyväksyttävissä. Lehden poliittinen sanoma oli "liittoutunut eurooppa taistelussa bolshevismia vastaan". 
Viimeinen numero, joka julkaistiin, oli numero 6/45. Tätä lehden numeroa on kuitenkin säilynyt vain ruotsinkielinen versio.
John Joseph

John Joseph (15. marraskuuta 1932 – 6. toukokuuta 1998) oli Faisalabadin hiippakunnan roomalaiskatolinen piispa vuosina 1984–1998. Hän teki itsemurhan vastalauseena kristittyjen julmalle kohtelulle Pakistanin muslimien taholta.
Joseph syntyi Khushpurissa, Punjabissa ja opiskeli Christ the King Seminary -pappisseminaarissa Karachissa. Hän sai pappisvihkimyksensä 18. tammikuuta 1960. Tohtoriksi valmistuttuaan hän pääsi henkilökunnan jäseneksi seminaariin, jossa oli opiskellut. 24. lokakuuta 1980 hänet nimitettiin Faisalabadin apulaispiispaksi. Piispaksi vihkiminen seurasi 9. tammikuuta 1981. 9. tammikuuta 1984 Josephista tuli Faisalabadin piispa. Toukokuussa 1998 hän ampui itsensä, kun kristitty mies oli teloitettu Pakistanissa jumalanpilkkasyytteiden nojalla. Hänen jälkeensä uudeksi piispaksi nousi Joseph Coutts.
Josephin taistelusta vähemmistöoikeuksien puolesta on tehty muun muassa 45-minuuttinen dokumentti "A Sun Sets in". 31. maaliskuuta 2007 Darulaloom Jamia Rehmania -madrassassa Faisalabadissa otettiin käyttöön piispan mukaan nimetty muistosali.
Kafestoli

Kafestoli on kahvissa oleva diterpenoidialkoholi. Kafestoli suurentaa veren LDL-kolesterolipitoisuutta ja voi olla yhteydessä joidenkin sydäntautien kehittymiseen. Suodatinkahvin valmistuksessa kafestoli jää paperisuodattimeen, eikä juomalla siksi ole mainittavaa vaikutusta kolesteroliin, mutta vanhaan malliin keitetyllä suodattamattomalla pannukahvilla on. Kafestoli saattaa toimia aktivoivana, eli agonistisena, ligandina farnesoidi X ja pregnaani X tumareseptoreille. Kafestolin sitoutuminen näihin reseptoreihin estää kehon omaa kolesterolin synteesin säätelyä ja johtaa siten kehossa suurempaan kolesterolin synteesiin.
Kafestoli suurentaa seerumissa alaniiniaminotransferaasin (ALAT) aktiivisuutta ja pienentää gammaglutamyylitransferaasin (GGT) aktiivisuutta, sekä vähentää kreatiniinipitoisuutta.
Kafestolin CAS-numero on 469-83-0, kemiallinen kaava C20H28O3 ja moolimassa 316,439 g/mol.
Kwadwo Asamoah

Kojo Kwadwo Asamoah (s. 9. joulukuuta 1988 Accra) on ghanalainen jalkapalloilija, pelipaikaltaan keskikenttäpelaaja. Hän edustaa Cagliaria Italian miesten jalkapallon korkeimmalla sarjatasolla Serie A:ssa.
Asamoahia pidettiin Udinesessa yhtenä joukkueensa tärkeimmistä pelaajista etenkin vahvan taklauspelinsä sekä hyvän pallonhallintansa ansiosta.
Pelaajaura.
Asamoah aloitti seurajoukkueuransa ollessaan vasta 18-vuotias. Hänen ensimmäinen seuransa oli vuonna 2006 Liberty Professionals kotimaansa korkeimmalla sarjatasolla. Hän ei kuitenkaan päässyt pelaamaan otteluakaan, ja siirtyi kauden päätyttyä AC Bellinzonaan, joka pelaa Sveitsin jalkapallon korkeimmalla sarjatasolla Axpo Super Leaguessa. Häntä ei sielläkään laitettu kentälle kertaakaan, vaan lähetettiin lainalle peräti kahteen eri joukkueeseen Italian Serie A:ssa. Ensin Asamoah edusti hetken Torino FC:tä, eikä hän edelleenkään päässyt pelaamaan. Kaudelle hän siirtyi Bellinzonasta edelleen lainalle Udinesen joukkueeseen samalla sarjatasolla.
11. tammikuuta 2009 Asamoah teki debyyttinsä UC Sampdoriaa vastaan pelatussa ottelussa, joka päättyi tasan 1–1. Ensimmäisen maalinsa hän puolestaan teki saman vuoden huhtikuussa ACF Fiorentinaa vastaan nopean vastahyökkäyksen päättäneellä laukauksellaan. Kauden lopussa Udinese teki pysyvän, 800 000 euron arvoisen sopimuksen Asamoahin kanssa, ja kolmen kauden aikana hän teki kuusi maalia Udinesen paidassa. Heinäkuussa 2012 hän siirtyi Juventukseen.
Maajoukkueura.
Asamoahin ura maajoukkueessa lähti käyntiin, kun hänet vuonna 2008 kutsuttiin Afrikan-mestaruuskilpailuihin, jotka järjestettiin silloin hänen kotimaassaan Ghanassa. Hänen numeronsa läpi turnauksen oli 10, joka tavallisesti olisi kuulunut kapteeni Stephen Appiahille, joka kuitenkin jätti kisat väliin loukkaantumisen vuoksi. Asamoah ei pelannut turnauksessa minuuttiakaan.
Jalkapallon maailmanmestaruuskilpailuissa 2010 hän sen sijaan pelasi kaikki viisi ottelua, vaikka ei onnistunutkaan tekemään yhtään maalia ja auttamaan joukkuettaan puolivälieriä pidemmälle.
Lidan rautatieasema

Lidan rautatieasema (, ) on Valko-Venäjän rautateiden kauttakulku- ja risteysasema Lidan kaupungissa Hrodnan maakunnassa Valko-Venäjän länsiosissa. Lidan asema sijaitsee pääkaupunki Minskistä Maladzetšnan risteysaseman kautta Hrodnaa vievän radan sekä Liettuan pääkaupungista Vilnasta etelään Baranavitšyyn ja edelleen Ukrainaan vievän rautatien risteyksessä. 
Liityntäliikenne.
Kaupungin linja-autoasema busseineen ja linjatakseineen sijaitsee aseman pohjoispuolella.
USS Seawolf (SSN-21)

USS Seawolf (runkonumero SSN-21) on Yhdysvaltain laivaston 1997 palvelukseen otettu Seawolf-luokan ydinsukellusvene.
Valmistus.
Alus tilattiin 9. tammikuuta 1989 General Dynamicsin Electric Boat divisioonalta, missä köli laskettiin 25. lokakuuta 1989. Se laskettiin vesille 24. kesäkuuta 1995 ja liitettiin laivastoon 19. heinäkuuta 1997 ensimmäisenä päällikkönään David M. McCall.
Palvelus.
Palvelukseen otettaessa alus sijoitettiin Kitsapin laivastotukikohtaan Yhdysvaltain länsirannikolle Bremertoniin Washingtonin osavaltioon.
USS Connecticut (SSN-22)

USS Connecticut (runkonumero SSN-22) on Yhdysvaltain laivaston 1997 vesillelaskettu Seawolf-luokan ydinsukellusvene.
Valmistus.
Alus tilattiin 3. toukokuuta 1991 General Dynamicsin Electric Boat divisioonalta, missä köli laskettiin 14. syyskuuta 1992. Se laskettiin vesille 1. syyskuuta 1997 kumminaan Connecticutin kuvernöörin John G. Rowlandin puoliso Patricia L. Rowland ja otettiin palvelukseen 11. joulukuuta 1998 New Londonin sukellusvenetukikohdassa Grotonissa Connecticutissa ensimmäisenä päällikkönään Larry H. Davis.
Palvelus.
Frederick J. Roegge vastaanotti 15. tammikuuta 1999 aluksen päällikkyyden Davisilta tilaisuudessa, joka järjestettiin New Londonin merikappelissa. Alus palasi 7. helmikuuta kotitukikohtaansa oltuaan valmistajantelakalla viimeisteltävänä. Palattuaan alus oli 14.-21. helmikuuta asejärjestelmätesteissä. Se lähti 10. kesäkuuta vastaanottotesteihin, jonka aikana se vieraili 15. heinäkuuta Norfolkissa.
Alus vaurioitui törmäyksessä tuntemattomaan esineeseen 2. lokakuuta 2021 ollessaan sukelluksissa Etelä-Kiinan merellä. Alus palasi omin voimin tukikohtaansa Guamilla. Onnettomuudessa loukkaantui 11 merisotilasta. Kiina vaati onnettomuudesta lisäselvityksiä.
USS Jimmy Carter

USS Jimmy Carter (runkonumero SSN-23) on Yhdysvaltain laivaston 2004 vesillelaskettu parannellun Seawolf-luokan ydinsukellusvene.
Valmistus.
Alus tilattiin 29. kesäkuuta 1996 General Dynamicsin Electric Boat divisioonalta, missä köli laskettiin 5. joulukuuta 1998. Aluksen valmistuksesta vastannut David Bartholomew Jr. vapautettiin tehtävistään epäluottamuksen vuoksi ja Robert D. Kelso vastaanotti tehtävän vastaan. Se laskettiin vesille 13. toukokuuta 2004 kumminaan presidentti Jimmy Carterin puoliso Rosalynn Carter ja liitettiin laivastoon 19. helmikuuta 2005.
Palvelus.
Palvelukseen otettaessa alus sijoitettiin Kitsapin laivastotukikohtaan Yhdysvaltain länsirannikolle Bremertoniin Washingtonin osavaltioon, jossa se korvasi lokakuussa 2004 palveluksesta poistetun "USS Parchen".
John Allen (kenraali)

John R. Allen (s. 15. joulukuuta 1953) on yhdysvaltalainen kenraali, joka on toiminut heinäkuusta 2011 lähtien Afganistanin kansainvälisten joukkojen komentajana. Hänen edeltäjänsä tehtävässä oli David Petraeus.
Allen nimitettiin lokakuussa 2012 Naton sotilaskomentajaksi. Sen jälkeen vuoden lopussa hän joutui keskelle David Petraeusin suhdekohua, mutta Pentagonin tekemä selvitys kuitenkin puhdisti hänen maineensa. Helmikuussa 2013 Allen ilmoitti jäävänsä eläkkeelle, eikä hän siten siirry Naton komentajaksi. 
Vuonna 2014 hänen seuraajanaan aloitti Brett McGurk.
USS Seawolf (SSN-575)

USS Seawolf (runkonumero SSN-575) oli Yhdysvaltain laivaston palveluksessa 1957-1987 ollut ydinsukellusvene.
Valmistus.
Alus tilattiin 21. heinäkuuta 1952 General Dynamicsin Electric Boat Divisionilta Grotonista Connecticutista, missä köli laskettiin 7. syyskuuta 1953. Se laskettiin vesille 21. heinäkuuta 1955 kumminaan rouva W. Sterling Cole ja otettiin palvelukseen 30. maaliskuuta 1957 ensimmäisenä päällikkönään R. B. Laning.
Palvelus.
Alus poistettiin palveluksesta 30. maaliskuuta 1987 ja poistettiin laivastoluettelosta 10. heinäkuuta.
Jokapaikanhöylä

Jokapaikanhöylä kuvaa ihmistä, joka osaa monia taitoja olematta silti mestari missään niistä. Henkilö on yleispätevä muttei spesialisti; kuten 10-ottelija joka kilpailee kymmenessä lajissa, muttei koskaan voittaisi ketään alan spesialistia; tai yleistyökalu jossa on monta työkalua, muttei yhtäkään hyvää. Sen parempi versio on yleisnero, joka on erityisen hyvä kaikessa, mihin ryhtyy; hyvänä esimerkkinä Leonardo da Vinci.
Muissa kielissä.
Monissa kielissä on vastaavaa tarkoittava sana tai sanonta, joka kuvaa henkilöä joko negatiivisessa tai positiivisessa mielessä. Luettelossa alkukieliset ja suomenkieliset käännökset.
USS Narwhal (SSN-671)

USS Narwhal (runkonumero SSN-671) oli Yhdysvaltain laivaston ydinsukellusvene, joka oli palveluksessa 1969-1999.
Valmistus.
Alus tilattiin 28. heinäkuuta 1964 General Dynamicsin Electric Boat divisioonalta, missä köli laskettiin 17. tammikuuta 1966. Se laskettiin vesille 9. syyskuuta 1967 kumminaan Glynn R. Donaho ja otettiin palvelukseen 12. heinäkuuta 1969 ensimmäisenä päällikkönään W. A. Matson.
Palvelus.
Alus poistettiin palveluksesta 1. heinäkuuta 1999.
USS Glenard P. Lipscomb

USS Glenard P. Liscomb (runkonumero SSN-685) oli Yhdysvaltain laivaston ydinsukellusvene, joka oli palveluksessa 1974-1990.
Valmistus.
Alus tilattiin 16. joulukuuta 1968 General Dynamicsin Electric Boat Divisionilta Grotonista Connecticutista, missä köli laskettiin 5. kesäkuuta 1971. Se laskettiin vesille 4. elokuuta 1973 kumminaan rouva Glenard P. Lipscomb ja otettiin palvelukseen 21. joulukuuta 1974 ensimmäisenä päällikkönään James F. Caldwell.
Palvelus.
Alus poistettiin palveluksesta 11. heinäkuuta 1990.
USS Tullibee (SSN-597)

USS Tullibee (runkonumero SSN-597) oli Yhdysvaltain laivaston 1960–1988 palveluksessa ollut ydinsukellusvene.
Valmistus.
Alus tilattiin 15. marraskuuta 1957 General Dynamicsin Electric Boat Divisionilta Grotonista Connecticutista, missä köli laskettiin 26. toukokuuta 1958. Alus laskettiin vesille 27. huhtikuuta 1960 kumminaan rouva John F. Davidson ja otettiin palvelukseen 9. marraskuuta 1960 ensimmäisenä päällikkönään Richard S. Jortberg.
Palvelus.
Alus poistettiin palveluksesta 25. kesäkuuta 1988.
USS Halibut (SSGN-587)

USS Halibut (runkonumerot SSGN-587 ja SSN-587) oli Yhdysvaltain laivaston 1960-1976 palveluksessa ollut risteilyohjuksin varustettu ydinsukellusvene.Se oli maailman ensimmäinen risteilyohjusten laukaisuun suunniteltu sukellusvene.
Valmistus.
Alus tilattiin Vallejosta Kaliforniasta Mare Islandin laivastontelakalta, missä köli laskettiin 11. huhtikuuta 1957. Se laskettiin vesille 9. tammikuuta 1959 kumminaan Kalifornian kongressiedustajan Chet Holifieldin puoliso ja luovutettiin Yhdysvaltain laivastolle 4. tammikuuta 1960 ensimmäisenä päällikkönään komentajakapteeni Walter Dedrick.
Palvelus.
"Halibut" aloitti vastaanottotestit 11. maaliskuuta 1960. Matkalla Australiaan aluksesta tuli 25. maaliskuuta maailman ensimmäinen risteilyohjuksen laukaissut sukellusvene. Se siirrettiin 18. kesäkuuta Mare Islandin telakalle testeissä havaittujen vikojen ja puutteiden korjaamiseksi. Lyhyen miehistön koulutusjakson jälkeen alus palautettiin palvelukseen. Se lähti 7. marraskuuta Pearl Harboriin liittyäkseen Yhdysvaltain Tyynenmeren laivastoon.
Helmikuussa 1965 alus siirrettiin Pearl Harborissa telakalle modernisoitavaksi ja luokiteltiin uudelleen 15. elokuuta hyökkäyssukellusveneeksi runkonumerolla SSN-587. Se lähti 6. syyskuuta Yhdysvaltain länsirannikolle. Alus saapui 20. syyskuuta Keyportiin Washingtoniin, josta se lähti paluumatkalle 5. lokakuuta. Alus pysähtyi reiluksi viikoksi Mare Islandille ja saapui Pearl Harboriin vasta 21. lokakuuta. Alus siirrettiin sukellusveneentorjuntakoulutuksen maalilaivaksi, missä tehtävässä se oli loppuvuoden.
Alus poistettiin laivastoluettelosta 30. huhtikuuta 1986.
USS Triton (SSRN-586)

USS Triton (runkonumerot SSRN-586 ja SSN-586) oli Yhdysvaltain laivaston 1959-1969 palveluksessa ollut ydinsukellusvene. Se on ollut ainoa länsimainen kahdella ydinreaktorilla varustettu sukellusvene.
Valmistus.
Alus tilattiin lokakuussa 1955 General Dynamicsin Electric Boat Divisionilta Grotonista Connecticutista, missä köli laskettiin 29. toukokuuta 1956. Se laskettiin vesille 19. elokuuta 1958 kumminaan Louise Willis ja aloitti palveluksensa 10. marraskuuta 1959 ensimmäisenä päällikkönään Edward L. Beach.
Palvelus.
Alus poistettiin palveluksesta 3. toukokuuta 1969 ja poistettiin laivastoluettelosta 30. huhtikuuta 1986. Alus siirrettiin kierrätettäväksi 2007.
Matteo Marsaglia

Matteo Marsaglia (s. 5. lokakuuta 1985 Rooma) on italialainen alppihiihtäjä, joka kilpailee enimmäkseen vauhtilajeissa.
Garmisch-Partenkirchenin MM-kilpailuissa 2011 Marsaglia sijoittui 15:nneksi supersuurpujottelussa. Schladmingissa 2013 hän oli samassa lajissa 11:s ja Vailissa / Beaver Creekissä 2015 14:s. Åren MM-kilpailuissa 2019 hän sijoittui syöksylaskussa 13:nneksi. Pekingin olympialaisissa 2022 hän sijoittui syöksylaskussa 15:nneksi ja supersuurpujottelussa 18:nneksi. Courchevelin / Méribelin MM-kilpailuissa 2023 hän oli syöksylaskussa viidestoista.
Alppihiihdon maailmancupissa Marsaglia laski ensimmäisen kerran helmikuussa 2008 Val d'Isèren superalppiyhdistetyssä sijoittuen 16:nneksi. Kymmenen parhaan joukkoon hän sijoittui ensimmäisen kerran Kitzbühelin alppiyhdistetyssä tammikuussa 2011 laskettuaan yhdeksänneksi. Ensimmäisen voittonsa ja palkintokorokesijoituksensa Marsaglia saavutti joulukuussa 2012 Beaver Creekin supersuurpujottelussa. Hän oli samalla kaudella toinen Val Gardenan supersuurpujottelussa. Supersuurpujottelucupissa hän sijoittui toiseksi.
Ella Lapissa

Ella Lapissa on Timo Parvelan kirjoittama, vuonna 2003 julkaistu Ella ja kaverit -kirjasarjaan kuuluva kirja. Kirjan on kustantanut Tammi. Kirjasta on julkaistu myös äänikirja.
Juoni.
Ellan luokka on lähdössä opettajansa kanssa ulkomaanmatkalle. Ulkomaan sijasta seurue päätyy kuitenkin Lappiin ja heidät hakevat lentokentältä "joulupukki ja tontut". Joulupukki osoittautuu kuitenkin opettajan isäksi.
USS San Juan (SSN-751)

USS San Juan (runkonumero SSN-751) on Yhdysvaltain laivaston Los Angeles -luokan ydinsukellusvene.
Valmistus.
Alus tilattiin 30. marraskuuta 1982 General Dynamicsin Electric Boat Divisionilta Grotonista Connecticutista, missä köli laskettiin 9. elokuuta 1985. Se laskettiin vesille 6. joulukuuta 1986 kumminaan rouva Sherrill Hernandez ja liitettiin laivastoon 6. elokuuta 1988 ensimmäisenä päällikkönään Charles Young.
Alus oli ensimmäinen luokan aluksista, johon tehtiin runsaasti parannuksia ja siten sitä pidetäänkin yleisesti uuden 668I-luokan ensimmäisenä aluksena. "San Juan" ja sen jälkeen valmistuneet alukset ovat hiljaisempia ja niihin on asennettu kehittyneempi AN/BSY-1 taistelunjohto- ja kaikumittainjärjestelmä sekä Tomahawk-risteilyohjusten laukaisuun omat laukaisusiilot. Näkyvin ulkoinen ero alaluokkien välillä on syvyysperäsimien siirto veneen tornista keulaan. Samoin aluksen järjestelmien sijoituksia muutettiin siten, että se voi läpäistä jääkannen ilman erityisjärjestelyjä.
Palvelus.
Palvelukseen otettaessa alus sijoitettiin Portsmouthin laivastotukikohtaan New Hampshireen.
USS Pasadena (SSN-752)

USS Pasadena (runkonumero SSN-752) on Yhdysvaltain laivaston Los Angeles -luokan ydinsukellusvene.
Valmistus.
Alus tilattiin 30. marraskuuta 1982 General Dynamics Electric Boat divisioonalta Grotonista Connecticutista, missä köli laskettiin 20. joulukuuta 1985. Se laskettiin vesille 12. syyskuuta 1987 kumminaan rouva Pauline Trost ja liitettiin laivastoon 11. helmikuuta 1989.
Palvelus.
Alus palasi 31. lokakuuta 2003 Pearl Harboriin oltuaan kahdeksan kuukautta merellä osallistuen muun muassa operaatio Iraqi Freedomiin lentotukialus "USS Nimitzin" taisteluosastossa.
USS Albany

USS Albany (runkonumero SSN-753) on Yhdysvaltain laivaston Los Angeles -luokan ydinsukellusvene.
Valmistus.
Alus tilattiin 29. marraskuuta 1983 Newport News Shipbuilding and Drydock Companyltä Newport Newsistä Virginiasta, missä köli laskettiin 22. huhtikuuta 1985. Alus laskettiin vesille 13. kesäkuuta 1987 kumminaan rouva Nancy M. Kissinger ja otettiin palveluskeen 7. huhtikuuta 1990 ensimmäisenä päällikkönään komentaja Darl R. Anderson.
Alus oli viimeinen Yhdysvaltain laivaston sukellusvene, jolle suoritettiin kölinlasku ja sen jälkeen rakennettiin alus kölilleen. Se oli siten myös viimeinen Yhdysvaltain laivaston sukellusvene, joka suoritti vesillelaskun luiskaa pitkin veteen.
Alus muodosti "USS Topekan" kanssa erillisen alaluokan. Niiden painerungot oli osittain valmistettu lujemmasta HY-100-teräksestä muissa käytetyn HY-80-teräksen sijaan. Tällä testattiin uuden teräksen käyttöä valmistuksessa, mitä tietoa käytettiin uusien Seawolf-luokan alusten valmistuksessa. Uusi teräs mahdollisti aluksille suuremman sukellussyvyyden.
Palvelus.
"Albany" lähti 11. maaliskuuta 2004 Sudanlahdelta Kreetalta vierailtuaan satamassa suunnitellusti. Alus saapui 30. heinäkuuta Norfolkin laivastotukikohtaan oltuaan kuusi kuukautta merellä. Alus ollut muun muassa yli 150 vuorokautta Persian- ja Omaninlahdella tukemassa terrorisminvastaista sotaa. Lisäksi se oli osallistunut Välimerellä Naton Summer Pulse 04 -harjoituksen osana pidettyyn MEDSHARK/Majestic Eagle -harjoitukseen, jonka tarkoituksena oli parantaa yhteistoimintaa alueella toimivien laivastojen välillä.
Aluksen päällikkö Brett J. Genoble luovutti 1. huhtikuuta 2005 aluksensa seuraajalleen Mark H. Merrickille Norfolkissa. Alus palasi 20. marraskuuta 2006 kotisatamaan kuuden kuukauden Atlantin ja Karibianmeren purjehduksen jälkeen, minkä aikana se oli osallistunut muun muassa huumekaupanvastaisiin operaatioihin.
Mark H. Merrick luovutti 14. kesäkuuta 2007 aluksen päällikkyydeen Thad E. Nisbettille Norfolkissa. Alus oli 29. syyskuuta harjoituksessa Atlantilla "USS Nassaun" kanssa.
Alus lähti 25. huhtikuuta 2008 Norfolkista ja saapui 10. toukokuuta Sudanlahteen Kreetalle, jonne se palasi 11. kesäkuuta käytyään merellä. Alus palasi 18. marraskuuta kotisatamaansa vierailtuaan Augustanlahdella Italiassa, Marseillessa Ranskassa, Haakonsvernissa Norjassa, Jebel Alissa Arabiemiraateissa ja Manamassa Bahrainissa. Se siirrettiin 9. kesäkuuta 2009 huollettavaksi. Aluksen päällikkö Nesbitt luovutti 15. lokakuuta tehtävänsä Thomas R. Buchananille.
"Albany" lähti 12. helmikuuta 2010 Norfolkista vuorokauden suunniteltua myöhemmin odoteltuaan sään paranemista. Se saapui 22. helmikuuta Rotan laivastotukikohtaan Espanjaan. Alus palasi 11. elokuuta kotisatamaan matkattuaan 34 500 merimailia ja vierailtuaan muun muassa Faslanessa Skotlannissa, Haakonsvernissa Norjassa ja Lissabonissa Portugalissa.
Alus siirrettiin 16. maaliskuuta 2011 Northrop Grummanin telakalle huollettavaksi, mistä sen piti palata palvelukseen heinäkuun lopulla.
USS Topeka (SSN-754)

USS Topeka (runkonumero SSN-754) on Yhdysvaltain laivaston Los Angeles -luokan ydinsukellusvene.
Valmistus.
Alus tilattiin 28. marraskuuta 1983 General Dynamicsin Electric Boat divisioonan telakalta Grotonista Connecticutista, missä rakentaminen aloitettiin 13. toukokuuta 1986. Alus laskettiin vesille 23. tammikuuta 1988 kumminaan Elizabeth Dole ja liitettiin laivastoon 21. lokakuuta 1989 ensimmäisenä päällikkönään Timothy Reicher.
Palvelus.
Alus sijoitettiin käyttöön otettaessa Point Loman laivastotukikohtaan.
USS Miami (SSN-755)

USS Miami (runkonumero SSN-755) oli Yhdysvaltain laivaston Los Angeles -luokan ydinsukellusvene.
Valmistus.
Alus tilattiin 28. marraskuuta 1983 General Dynamics Electric Boat Divisionilta Grotonista Connecticutista, missä rakentaminen aloitettiin 24. lokakuuta 1986. Alus laskettiin vesille 12. marraskuuta 1988 kumminaan rouva Jane P. Wilkinson ja liitettiin laivastoon 30. kesäkuuta 1990.
Palvelus.
Alus sijoitettiin käyttöön otettaessa Grotonin laivastotukikohtaan Connecticutiin.
Aluksella syttyi 23. toukokuuta 2012 noin kello puoli kuusi illalla tulipalo, joka saatiin sammumaan seuraavana aamuna noin puoli neljältä. Tuli sai alkunsa etuosasta, jossa sijaitsevat henkilöstön majoitustilat, komento- ja ohjauskeskus sekä torpedohuone. Kolme Portsmouthin laivastontelakan palomiestä, kaksi aluksen miehistönjäsentä sekä kaksi siviilipalomiestä saivat lieviä vammoja. Alustavien tutkimusten mukaan tuli sai alkunsa pölynimurista, jota käytettiin vuorojen vaihtojen lopulla tehtäviin siivouksiin ja joka oli varastoitu käyttämättömään tilaan. Alustaviksi korjauskuluiksi arvioitiin 22. elokuuta noin 450 miljoonaa dollaria ja korjaukset valmistuisivat 30. huhtikuuta 2015. Arvio sisälsi 10 prosentin marginaalin kustannusten nousulle. 
Yhdysvaltain laivasto ilmoitti 6. elokuuta 2013 kongressille suunnitelmistaan keskeyttää aluksen korjaukset ja poistaa veneen käytöstä. Syynä oli uusien vikojen löytyminen ja kustannusten nousu 700 miljoonaan dollariin. Alus poistettiin käytöstä virallisesti 28. maaliskuuta 2014.
Kirjallisuudessa.
Alus on pääosassa Tom Clancyn Submarine: A Guided Tour Inside a Nuclear Warship ().
USS Scranton (SSN-756)

USS Scranton (runkonumero SSN-756) on Yhdysvaltain laivaston palveluksessa oleva Los Angeles -luokan ydinsukellusvene.
Valmistus.
Alus tilattiin 26. marraskuuta 1984 Newport News Shipbuilding and Drydock Companyltä Newport Newsistä Virginiasta, missä köli laskettiin 29. elokuuta 1986. Se laskettiin vesille 3. heinäkuuta 1989 kumminaan rouva Sarah McDade ja otettiin palvelukseen 29. tammikuuta 1991 Norfolkin laivastotukikohdassa ensimmäisenä päällikkönään John G. Meyer. "Scranton" on järjestyksessä toinen Yhdysvaltain laivaston alus, joka on nimetty pennsylvanialaisen Scrantonin kaupungin mukaan.
Palvelus.
Alus sijoitettiin käyttöön otettaessa Norfolkin laivastotukikohtaan Virginiaan.
Alus lähti 21. tammikuuta 2011 partiomatkalle. Se osallistui 12. helmikuuta "Saphirin" kanssa Ranskan merivoimien kanssa järjestettyyn yhteisharjoitukseen Atlantilla. Alus saapui 16. helmikuuta Portsmouthiin yhdeksän vuorokauden laivastovierailulle. Se saapui 6. maaliskuuta Augustanlahdelle, jossa se vastaanotti täydennyksiä.
Alus laukoi 19. maaliskuuta Tomahawk-ohjuksia Libyaan operaatio Odyssey Dawnissa. Se saapui 25. maaliskuuta Sudanlahteen. Alus lähti 10. heinäkuuta Toulonista Ranskasta suunnitellun laivastovierailun päätyttyä. Alus saapui 17. elokuuta Norfolkiin oltuaan merellä seitsemän kuukautta. Se oli matkannut yli 42 000 merimailia ja vieraillut lukuisissa satamissa, yllä olevien lisäksi Rotassa Espanjassa ja Lissabonissa Portugalissa.
Paul A. Whitescarver luovutti 20. tammikuuta 2012 Norfolkissa aluksen päällikkyyden Seth Burtonille.
USS Asheville (SSN-758)

USS Asheville (runkonumero SSN-758) on Yhdysvaltain laivaston Los Angeles -luokan ydinsukellusvene.
Valmistus.
Alus tilattiin 26. marraskuuta 1984 Newport News Shipbuilding and Drydock Companyltä Newport Newsistä Virginiasta, missä köli laskettiin 9. tammikuuta 1987. Se laskettiin vesille 24. helmikuuta 1990 kumminaan rouva Dorothy Helms ja liitettiin laivastoon 28. syyskuuta 1991.
Palvelus.
Palvelukseen otettaessa alus liitettiin 11. sukellusvenelaivueeseen Point Loman laivastotukikohtaan. Joulukuussa 1996 alus testasi Northrop Grumman Sea Ferret -tiedustelulennokkia.
Elokuussa 1998 alus palasi kuuden kuukauden partiomatkalta Läntiseltä Tyyneltämereltä. Kuukauden levon jälkeen alus siirrettiin huollettavaksi Pearl Harborin laivastontelakalle, mistä se vapautui 14. joulukuuta. Telakoinnin päätyttyä aluksella aloitettiin miehistökoulutus seuraavaa matkaa varten. Toukokuussa 1999 se teki kaksi perhepäivämatkaa, joista ensimmäinen lähti Pearl Harborista käyden Lahainassa Mauilla. Alus oli ankkurissa viisi vuorokautta Mauilla, josta se palasi Pearl Harboriin toisen ryhmän kanssa.
Alus teki heinäkuusta alkaen kahden kuukauden matkan Itäisellä Tyynellämerellä jatkaen harjoituksia "USS John C. Stennisin" lentotukialusryhmässä. Matkan aikana alus vieraili San Diegossa, Esquimaltissa ja Ketchikanissa. Alus palasi elokuun lopulla Pearl Harboriin, jolloin se aloitti kuuden viikon valmiusjakson. Aluksen päällikkö vaihtui 15. lokakuuta , kun Ingalls vastaanotti päällikkyyden Groomsilta. Lokakuun lopulla alus palasi San Diegoon kolmeksi viikoksi, jolloin sen koulutus lentotukialusryhmässä saatettiin päätökseen.
Marraskuussa 1999 alus palasi Pearl Harboriin, jossa se oli jälleen kuusi viikkoa valmiudessa valmistautuen seuraavalle tehtävälle.
Alus lähti 26. maaliskuuta 2013 läntiselle Tyynellemerelle. Se saapui 16. huhtikuuta Yokosukaan, jossa se oli kuusi vuorokautta. Alus kiinnittyi 8. kesäkuuta Subic Bayn laivastotukikohdassa Filippiineillä emäalus "USS Frank Cableen" täydentääkseen varastojaan.
Alus kiinnittyi 21. tammikuuta 2022 "USS Emory S. Landiin", joka oli kiinnittyneenä Guamin Alpha laiturissa. Tammikuun lopulla vene siirtyi Bravo laituriin. Alus lähti 21. helmikuuta Apra Harborista partiomatkalle Yhdysvaltain 7. laivaston vastuualueelle.
Alus kiinnittyi 4. huhtikuuta Jokosukassa laituriin 13S viideksi vuorokaudeksi. Se oli 31. toukokuuta - 6. kesäkuuta kiinnittyneenä "Emory S. Landiin" Guamin Bravo laiturissa. Alus kiinnittyi 1. heinäkuuta Apra Harborin Romeo laiturin paikkaan 2 oltuaan neljä kuukautta partiomatkalla. Thomas W. Bullock luovutti 12. elokuuta päällikkyyden Thomas Dixonille Guamin tukikohdan kappelissa pidetyssä vaihtoseremoniassa.
USS Jefferson City

USS Jefferson City (runkonumero SSN-759) on Yhdysvaltain laivaston Los Angeles -luokan ydinsukellusvene.
Valmistus.
Alus tilattiin 26. marraskuuta 1984 Newport News Shipbuilding and Drydock Companyltä Newport Newsistä Virginiasta, missä köli laskettiin 21. syyskuuta 1987. Se laskettiin vesille 17. elokuuta 1990 kumminaan kongressiedustaja Issac N. Skeltonin puoliso Susan A. Skelton ja liitettiin laivastoon 29. helmikuuta 1992 ensimmäisenä päällikkönään Russell E. Harris.
Palvelus.
Palvelukseenotettaessa alus sijoitettiin Port Loman laivastotukikohtaan.
Kiwi (kauppaketju)

Kiwi on Norjassa ja Tanskassa sijaitseva päivittäistavaraketju, joka toimii yhteistyössä NorgesGruppenin kanssa.
Yhtiön perusti Tor Kirkeng vuonna 1979. Yhtiöllä oli kahdeksan myymälää, kun yhtiön toimitusjohtajaksi tuli Per-Erik Burud. Burud kuoli veneilyonnettomuudessa heinäkuussa 2011. Sillä hetkellä myymälöitä oli avattu 509 kappaletta.
Kiwi avasi ensimmäiset myymälänsä Tanskassa vuonna 2008. Tanskassa Kiwi-nimestä syntyi vastustusta, koska Tanskassa toimiva Netto-kauppaketju oli aiemmin käyttänyt myös Kiwi-nimeä.
Kommunistinen propaganda

Kommunistisella propagandalla tarkoitetaan propagandaa, jonka tehtävänä on edistää kommunististen liikkeiden päämääriä, tuoda sen edustamaa aatetta näkyvämmäksi.
Kommunistinen propaganda marxismi-leninismin mukaan.
"Suuri neuvostotietosanakirja" määrittelee kommunistisen propagandan vastakohtaisena kutsumalleen porvarilliselle propagandalle, jonka kuvataan ohjaavan ihmisiä palvelemaan hallitsevan luokan etuja. Kommunistinen propaganda on esitetty tieteellisesti perustelluksi järjestelmäksi kommunistisen ja marxilais-leninistisen aatteen läpiviemiseksi kouluttamisen, harjoittelun ja massojen ohjaamisen kautta.
Tavoitteet.
"Suuri neuvostotietosanakirja" määrittelee seuraavat tavoitteet kommunistiselle propagandalle:
Kohdeyleisö.
Kommunistisen propagandan sisältö määrittyi pitkälti sen mukaan, mille yleisölle se oli kulloinkin tarkoitettu. Karkeasti kohdeyleisö on jaoteltu kolmeen ryhmään:
Kommunististen puolueiden dokumenteista löytyy myös määrittelyjä tarkemmin eri propagandan kohteille, kuten työläisille, maalaisille, nuorille, naisille ja niin edelleen.
USS Annapolis (SSN-760)

USS Annapolis (runkonumero SSN-760) on Yhdysvaltain laivaston Los Angeles -luokan ydinsukellusvene.
Valmistus.
Alus tilattiin 21. maaliskuuta 1986 General Dynamics Electric Boat Divisionilta Grotonista Connecticutista, missä köli laskettiin 15. kesäkuuta 1988. Se laskettiin vesille 18. toukokuuta 1991 kumminaan rouva Myrna F. Kauderer ja liitettiin laivastoon 11. huhtikuuta 1992.
Palvelus.
Palvelukseen otettaessa alus määrättiin Grotonin laivastotukikohtaan Connecticutiin.
Grotonista alus lähti 3. tammikuuta 2012 suunnitellulle partiomatkalle. Alus saapui 6. kesäkuuta Soudanlahteen Kreetalla, jossa se viipyi viikon. Alus palasi 27. kesäkuuta New Londonin sukellusvenetukikohtaan oltuaan lähes puoli vuotta merellä. Se vieraili matkan aikana Toulonissa Ranskassa, Manamassa Bahrainissa ja Jebel Alissa Arabiemiraateissa.
John A. Gearthart luovutti 12. heinäkuuta sukellusveneen kannella pidetyssä tilaisuudessa aluksen päällikkyyden Chester T. Parksille. "Annapolis" palasi 18. kesäkuuta 2013 kotisatamaansa oltuaan telakalla huollettavana.
Alus kiinnittyi 22. tammikuuta 2022 Point Loman laivastotukikohdan November laituriin oltuaan neljä vuorokautta SOCALin operaatioalueella. Se lähti 31. tammikuuta merelle ja pysähtyi 13. helmikuuta Lahainan edustalla Mauin rannikolla. Alus vaihtoi 14.-19. helmikuuta miehistöä Pearl Harborissa, missä se oli myös laiturissa 25. helmikuuta - 3. maaliskuuta. Alus saapui 11. maaliskuuta Southeast Alaska Acoustic Measurement Facilityyn (SEAFAC) akustisia mittauksia varten.
Alus kiinnittyi 28. maaliskuuta uuden kotisatamansa Guamin Romeo laiturin paikkaan 2. Huhtikuussa alus lähti Apra Harborista rutiinimatkalle. Se kiinnittyi 21. huhtikuuta hetkeksi Guamissa palaten uudelleen 25. huhtikuuta. Alus lähti 5. toukokuuta merelle. Alus käväisi 13. toukokuuta Okinawalla täydentämässä varastojaan ja uudelleen 16. toukokuuta. Oltuaan kolme kuukautta partiomatkalla alus palasi kotisatamaan, mistä se lähti 8. elokuuta.
Nokisiipi

Nokisiipi ("Atolmis rubricollis") on siilikkäisiin kuuluva perhoslaji. Se on "Atolmis"-suvun ainoa laji.
Koko ja ulkonäkö.
Nokisiipi on helposti tunnistettava perhonen. Siivet ovat mustanruskeat, eikä niissä ole lainkaan kuviointia. Myös ruumis on musta, mutta niskassa on selvästi erottuva punainen kaulus. Lisäksi takaruumiin kärki sekä alapuoli ovat kirkkaankeltaiset. Lepäävä perhonen pitää siipiään käärittynä ruumiin ympärille. Siipiväli on 27–37 mm.
Toukka on täysikasvuisena 27–29 mm pitkä. Se on harmaankirjava, ja pinnassa on oranssinpunaisia nystyjä. Selkäpuolella on leveä, vaaleanharmaa selkäjuova. Toukkaa peittää pitkä karvoitus.
Levinneisyys ja lentoaika.
Nokisiiven esiintymisalue ulottuu Pohjois-Espanjasta ja Englannin eteläosista Keski-Euroopan ja Venäjän poikki Itä-Siperiaan. Suomessa nokisiipeä tavataan ainakin Keski-Pohjanmaan ja Kainuun korkeudelle saakka, mutta laji on melko paikoittainen. Perhonen lentää toukokuun lopulta heinäkuun alkuun.
Elinympäristö ja elintavat.
Nokisiipi on metsälaji, joka viihtyy etenkin avoimissa sekametsissä. Perhosen imukärsä on hyvin kehittynyt, ja perhosia voi tavata etenkin iltapäivisin kukilla aterioimassa. Pääasiassa se kuitenkin liikkuu vasta hämärän laskeutumisesta yöhön. Pimeän tultua etenkin koiraita voi lentää kirkkaiden valojen luokse.
Naaras munii puiden rungoille pieniä munaryhmiä. Toukat ovat täysikasvuisia lokakuussa. Useimmista muista keltasiivistä poiketen nokisiivellä kotelo on talvehtiva vaihe.
Ravintokasvi.
Toukka syö erilaisia puiden rungoilla kasvavia jäkäliä.
Kultaperä

Kultaperä ("Euproctis similis") on villakkaisiin kuuluva, vaalea yöperhoslaji. Sen tapaa tavallisimmin toukkana.
Koko ja ulkonäkö.
Kultaperä on keskikokoinen, huomiota herättävän valkoinen perhoslaji. Koiraalla etusiiven takareunassa on usein musta laikku, mutta naaraan etusiivet ovat valkoiset vailla kuvioita. Takasiivet ovat molemmilla sukupuolilla puhtaan valkoiset. Tuntosarvet ovat valkoiset ja erityisesti koiraalla näyttävästi kampamaiset. Raajat ovat valkoiset ja tuhheakasvaiset. Ruumis on valkoinen, mutta koiraan takaruumiin selkäpuolella on tummaa ja molemmilla sukupuolilla takaruumiin kärjessä on kirkkaan keltainen tupsu. Perhosen selkäpuolella on harvakseltaan pitkiä valkoisia karvoja. Lepäävä perhonen pitää villakkaille tyypillisen, kolmiomaisen lepoasennon lisäksi usein takaruumistaan selvästi koholla. Siipiväli on 35–45 mm, ja naaras on huomattavasti koirasta kookkaampi.
Lajin voi sekoittaa paljon laajemmalle levinneeseen valkovillakkaaseen ("Leucoma salicis"), jolla on eriväriset tuntosarvet, mustavalkoiset raajat eikä keltaista perätupsua.
Toukka on pitkien mustien karvojen peittämä ja väritykseltään helposti tunnistettava. Se on pohjaväriltään musta, ja sivuilla sekä selässä on oranssinkeltaiset juovat. Selässä on lisäksi kaksi riviä puhtaan valkoisia täpliä. Täysikasvuinen toukka on 30–43 mm pitkä.
Levinneisyys ja lentoaika.
Kultaperä on eurooppalainen laji, ja sitä tavataan yleisenä Etelä-Skandinaviaan asti. Idässä levinneisyysalue jatkuu Itä-Aasiaan. Suomessa lajia on tavattu 1990-luvun alusta lähtien, ja se oli aikaisemmin erittäin harvinainen, mutta on 2000-luvun aikana yleistynyt huomattavasti. Suomessa kultaperää tavataan lähinnä etelärannikolla, mutta lajista on muutamia hajanaisia havaintoja myös Itä- ja Keski-Suomesta. Laji lentää heinä-elokuussa.
Elinympäristö ja elintavat.
Erityisesti toukkien, mutta myös aikuisten perhosten karvat sisältävät ihoa voimakkaasti ärsyttäviä aineita ja minkä tahansa perhosen elämänvaiheen käsitteleminen voi aiheuttaa allergisen reaktion. Laji on aiheuttanut esimerkiksi 150 000 ihmisen sairastumiseen johtaneen epidemian Japanissa. Aikuinen perhonen kerää toukkanahan karvoja omaksi suojakseen. Laji lentää ainoastaan hämärän laskeutumisesta keskiyöhön ja koiraat lentävät usein kirkkaiden valojen luokse, naaraat huomattavasti harvemmin. Päivisin perhoset lepäävät, usein lehtien alapinnoilla.
Naaras munii 150–250 munaa, jotka se asettaa rykelmäksi ja suojaa ne peittämällä munat takaruumiistaan irrottamillaan karvoilla. Toukat ovat aktiivisia sekä päivällä että yöllä, eivätkä ne erityisemmin piilottele. Toukat elävät tiiviinä ryhminä elokuusta syksyyn, jonka jälkeen ne talvehtivat. Talvehtinut toukka elää erakkona ja koteloituu kesäkuussa.
Ravintokasvi.
Toukka on polyfagi, joka syö monia lehtipuita ja -pensaita, erityisesti ruusukasveja sekä pajuja ("Salix").
Transaminaatio

Transaminaatio on kemiallinen reaktio, jossa aminoryhmä siirtyy aminohapolta α-ketokarboksyylihapolle, jolloin muodostuu uusi aminohappo ja uusi α-ketokarboksyylihappo. Reaktio on tärkeä niin aminohappojen synteesin kuin katabolian kannalta.
Transaminaatioreaktiota katalysoivat eliöissä transaminaasientsyymit. Entsyymit tarvitsevat koentsyymikseen pyridoksaalifosfaattia, joka toimii elektronivarastona ja tekee aminohaposta happamamman ja siten reaktiivisemman. Tärkeitä transaminaatiolla muodostuvia aminohappoja ovat glutamiinihappo, asparagiinihappo ja alaniini, koska niiden synteesissä tavittavia ketohappoja syntyy runsaasti muun muassa hiilihydraattiaineenvaihdunnan tuloksena. Glutamiinihappo on myös tyypillinen aminoryhmän luovuttava transaminaatioreaktioissa, jolloin siitä muodostuu α-ketoglutaarihappoa. Transaminaasien katalysoima reaktio on reversiibeli ja sillä on rooli myös aminohappojen hajottamisessa.
Pöllöyökkönen

Pöllöyökkönen ("Xylomoia strix") on yökkösiin kuuluva, ruskea yöperhoslaji. Pöllöyökkösen kuvasi tieteelle Kauri Mikkola vuonna 1980. Lajin mahdollisesti varhaisin tallennettu yksilö on löydetty Hangon Lappohjasta vuonna 1935. Laji mainitaan Euroopan unionin luontodirektiivin II liitteessä.
Koko ja ulkonäkö.
Pöllöyökkönen on melko pienikokoinen, yleisväritykseltään harmaanruskea yökköslaji. Etusiiven sisempi ja ulompi poikkiviiru erottuvat hyvin, ja niiden väliin jäävä keskisarka on siiven takareunan puolelta huomattavasti tummentunut. Lisäksi ulompi poikkiviiru on siiven keskiosasta taaksepäin lähes suora. Etusiiven ulkoreunassa siipisuonet erottuvat tummina juovina. Takasiivet ovat tummanharmaat. Siipiväli on 27–29 mm.
Levinneisyys ja lentoaika.
Pöllöyökkönen on ilmeisesti itäinen laji, jota on tavattu Euroopassa vain Suomen, Venäjän Karjalan, Latvian, Puolan, Viron, Liettuan ja Ukrainan alueilta. Suomessa pöllöyökköstä on tavattu satunnaisena harhailijana muutamia kertoja Hankoniemen alueella. Aikuiset yksilöt lentävät kesäkuun puolivälistä heinäkuun puolivälille.
Elinympäristö ja elintavat.
Pöllöyökkönen vaikuttaa viihtyvän kosteikoissa ja niiden läheisyydessä. Aikuiset perhoset lentävät yöllä ja tulevat valojen luokse sekä syötille. Toukat elävät ravintokasvin varsien sisällä Keskenkasvuinen toukka talvehtii kangaskortteen sisällä, alimmassa solmuvälissä, oman ulosteen seassa. Uloste sisältää luonnon omia homeenestoaineita. Keväällä keskenkasvuinen toukka jatkaa syömistä , jonka jälkeen koteloituu myös varren sisään. Aikuinen perhonen ei juurikaan poistu kangaskortteen kasvupaikoilta.
Ravintokasvi.
Toukka elää kangaskortteen ("Equisetum hyemale") varsien sisällä.
Varokaa lapsia!

Varokaa lapsia! on Timo Parvelan 2006 julkaistu Ella-kirja. Kirjan kustansi Tammi.
Lähteet.
Fennica
Lokon

Lokon on tulivuori Indonesiassa Sulawesin saarella. Se sijaitsee saaren pohjoisosassa Minnahassan niemimaalla.
Purkaukset.
Lokon on Indonesian aktiivisimpia tulivuoria. Suuri purkaus tapahtui vuonna 1991. Seuraava oli vuonna 2011, jolloin tulivuori syöksi tuhkapilviä 3 500 metrin korkeuteen. Hälytystila nostettiin korkeimmalle tasolle, ja yli 5 000 ihmistä evakuoitiin.
Soundscape of Silence

Soundscape of Silence on Before the Dawn -yhtyeen viides albumi. Se julkaistiin vuonna 2008. 
Kappaleesta "Dying Sun" kuvattiin musiikkivideo. Albumi ylsi Suomen virallisen listan sijalle 14.
Vauquelin-luokka (hävittäjä)

Vauquelin-luokka oli Ranskan laivaston 1930-luvun alussa valmistetun kuuden hävittäjän () alusluokka, jonka alukset palvelivat toisessa maailmansodassa. Alukset muistuttivat edeltänyttä Aigle-luokkaa lukuun ottamatta yhtä lisättyä torpedoputkea.
Alukset.
Alukset muodostivat viidennen ja samalla viimeisen 2400-tonnin contre-torpilleurs -alusten ryhmistä. Ne poikkesivat hieman edeltäjistään koon ja aseistuksensa suhteen. Niihin ei kuitenkaan asennettu paranneltuja moottoreita kuten "Milaniin" ja "Epervieriin", mutta alusten keularakenne suunniteltiin uudelleen nopeuden lisäämiseksi.
Pyhäjärven kirkko

Pyhäjärven kirkko on Pyhäjärven seurakunnan viides kirkko.
Pyhäjärven kolmas kirkko, vuonna 1790 valmistunut rakennusmestari Sigfrid Silvastin suunnittelema yksinkertainen kustavilainen ristikirkko, tuhoutui salamaniskun sytyttämässä tulipalossa 21. kesäkuuta 1895. Uutta kirkkoa alettiin rakentaa samalle paikalle. Tämä Yleisten rakennusten ylihallituksen ylijohtajan Sebastian Gripenbergin suunnittelema puinen ristikirkko oli vasta valmistumassa, kun se tapuleineen paloi syksyllä 1896. Nykyinen kirkko rakennettiin samojen piirustusten mukaan ja se valmistui 1897.
Pyhäjärven kirkon alttaritaulun on maalannut Ilmari Wirkkala 1945. Taulun aiheena on Jeesus ristillä, jonka juurelle on eri kansoista kokoontunut ihmisiä. Alttarilla aiemmin ollut vanha kookas puinen risti on jätetty taulun taakse.
Täplähylje

Täplähylje ("Phoca largha") on pohjoisella Tyynellämerellä ja Jäämerellä tavattava hyljelaji.
Ulkonäkö.
Täplähyljeurokset ovat kooltaan 1,5–2,1 metriä pitkiä, kun taas naaraat jäävät pienikokoisemmiksi ja kasvavat korkeintaan noin 1,7 metrin pituisiksi. Täysikasvuiset yksilöt painavat noin 70–130 kg. Aikuisten täplähylkeiden paksun turkin pohjaväri on vaalean harmaa ja siinä on tummempia epämääräisiä pilkkuja. Kuuttien poikasturkki on väriltään valkeahko. Lajin raajat ovat melko lyhyet ja se käyttää eturaajojaan jäällä liikkumiseen ja takaraajoja uimiseen.
Levinneisyys ja elintavat.
Täplähylkeitä tavataan Japaninmeren pohjoisosista, Beringinmereltä ja Pohjoisella jäämerellä Venäjän rannikolta Alaskaan ja Kanadaan. Täplähyljekannan kokoa ei koskaan kovinkaan tarkaan ollut tiedossa. Vuonna 2014 tehtyjen tutkimusten perusteella kokonaiskanta olisi yli 640 000 yksilöä. Kannan muutoksista ei ole varmaa tietoa, mutta alaskalaismetsästäjät eivät ole havainneet täplähyljekannoisa muutoksia. Kantaa uhkaavat metsästys sekä kaivos- ja öljynporaustoiminta.
Täplähylkeen ravintoa ovat kalat, erityisesti seiti ja turska, äyriäiset sekä nilviäiset kuten mustekalat. Lajin ravinnonhakumatkat voivat olla useita satoja kilometrejä pitkiä.
Naaraat tulevat sukukypsiksi noin 3–4 vuoden iässä. Lisääntymisaikana ja poikasten ollessa pieninä ne voivat kerääntyä jopa satojen yksilöiden ryhmiksi. Lisääntymiskausi on keväällä ja täplähylkeet ovat useimmiten yksiavoisia. Naaras synnyttää yhden poikasen jäälle ja huolehtii siitä neljästä viiteen viikkoa, kunnes niiden turkki on vaihtunut. Myös koiras osallistuu poikasen vartioimiseen. Täplähylkeet ovat hyvin pitkäikäisiä ja voivat elää 35 vuotta vanhoiksi.
FS Maillé Brézé (1931)

Maillé Brézé oli Ranskan laivaston vuonna 1933 valmistunut Vauquelin-luokan hävittäjä toisessa maailmansodassa.
Valmistus.
Alus tilattiin Chantiers de St. Nazaire-Pënhoetilta, missä köli laskettiin 9. lokakuuta 1930. Alus laskettiin vesille 9. marraskuuta 1931 ja otettiin palvelukseen 6. huhtikuuta 1933.
Palvelus.
Alus muodosti "Tartun" ja "Chevalier Paulin" kanssa 5. viirikön, joka osallistui Norjan taisteluihin, joiden aikana sen kotisatamana oli Greenock.
Iltapäivällä 30. huhtikuuta 1940 aluksen ollessa ankkurissa Greenockissa aluksen torpedoputki laukaisi torpedon kannelle, mikä sytytti polttoaineen ja etummaisen ammusvaraston, joka ei kuitenkaan räjähtänyt. Tuntia myöhemmin miehistön käskettiin jättää alus lukuun ottamatta messiin lukkojen taakse jääneitä. Reilua tuntia myöhemmin muutama merisotilas palasi alukselle täyttääkseen taaemman ammusvaraston vedellä, ja illalla Greenockin palomiehet saivat palon hallintaan.
Alus oli kuitenkin jo vajonnut niin syvälle, että se upposi ennen hinauksen aloittamista ja vei mukanaan vangeiksi jääneet. Onnettomuudessa sai surmansa 25 ja loukkaantui 48 henkeä. Hylky nostettiin 1954 ja romutettiin 1956.
Ethelred

Ethelred tai Æthelred I (muinaisenglanniksi Æþelræd) oli Wessexin kuningas vuosina 866–871 ja Alfred Suuren vanhempi veli.
Hänen vaimonsa nimi on saattanut olla Wulfthryth. Hänellä oli kolme poikaa: Oswald, Æthelhelm ja Æthelwold. Hänet on haudattu Wimborne Minsteriin.
FS Cassard (1931)

Cassard oli Ranskan laivaston vuonna 1933 valmistunut Vauquelin-luokan hävittäjä toisessa maailmansodassa.
Valmistus.
Alus tilattiin Ateliers et Chantiers de Bretagnelta Nantesista, missä köli laskettiin 12. marraskuuta 1930. Alus laskettiin vesille 8. marraskuuta 1931 ja otettiin palvelukseen 10. syyskuuta 1933.
Palvelus.
"Maillé Brézén" tuhouduttua "Cassard" liitettiin 5. viirikköön, jonka mukana se siirtyi Välimerelle. Italian julistettua sodan Ranskalle ja Britannialle alus tulitti 14. kesäkuuta 1940 viirikön mukana Genovaa. Kuitenkin kuusi vuorokautta myöhemmin kaikki sotatoimet keskeytettiin aselevon astuttua voimaan.
Aluksen miehistö upotti aluksensa Toulonin satamaan saamiensa ohjeiden mukaisesti 27. marraskuuta 1942.
FS Kersaint (1931)

Kersaint (runkonumerot 9, 92 ja X93) oli Ranskan laivaston 1933 valmistunut Vauquelin-luokan hävittäjä toisessa maailmansodassa.
Valmistus.
Alus tilattiin Ateliers et Chantiers de la Loirelta St. Nazairesta, missä köli laskettiin 19. syyskuuta 1930. Alus laskettiin vesille 14. marraskuuta 1931 ja valmistui 31. joulukuuta 1933.
Palvelus.
Aluksen miehistö upotti aluksensa Toulonin satamaan saamiensa ohjeiden mukaisesti 27. marraskuuta 1942.
Blackbirds United

Blackbirds United on Keski-Uudellamaalla toimiva salibandyn erikoisseura. Seura syntyi kun KeBa, SC Kaneetti ja Derius yhdistivät toimintansa. Seuralla on noin 750 lisenssipelaajaa.
Historia.
Keväällä 2011 KeBa, SC Kaneetti ja Derius yhdistivät toimintansa ja syntyi uusi seura Blackbirds United. Samana keväänä kyseiset kolme seuraa päättivät toimintansa.
FS Tartu (1931)

Tartu oli Ranskan laivaston vuonna 1933 valmistunut Vauquelin-luokan hävittäjä toisessa maailmansodassa.
Valmistus.
Alus tilattiin Ateliers et Chantiers de la Loirelta St. Nazairesta, missä köli laskettiin 14. syyskuuta 1930. Alus laskettiin vesille 7. joulukuuta 1931 ja otettiin palvelukseen 31. joulukuuta 1932.
Palvelus.
"Tartu" muodosti "Chevalier Paulin" ja "Maillé Brézén" kanssa 5. viirikön, joka osallistui Norjan taisteluihin kotisatamanaan oli Greenock. Alus siirtyi viirikön mukana Välimerelle. Italian julistettua sodan Ranskalle ja Britannialle alus tulitti 14. kesäkuuta 1940 viirikön mukana Genovaa. Kuitenkin kuusi vuorokautta myöhemmin kaikki sotatoimet keskeytettiin aselevon astuttua voimaan.
Aluksen miehistö upotti aluksensa Toulonin satamaan saamiensa ohjeiden mukaisesti 27. marraskuuta 1942.